Diari Oficial de la Generalitat Valenciana


Sumari del DOGV 4688, del 10-02-2004 (2004/1269)

DECRET 13/2004, de 6 de febrer, del Consell de la Generalitat, pel qual es creen diversos centres públics de Formació de Persones Adultes.
------------------------------------------------------------------------------------------------------------------------------------------

### Dades del document

Número de DOGV
:   4688

Data del DOGV
:   10-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/1269


Data del document
:   06-02-2004

Organisme emissor
:   Conselleria de Cultura, Educació i Esport

Tipus de document
:   Decret

Anàlisi jurídica

 Descriptors 

:   * Callosa de Segura
    * Dénia
    * Xàbia
    * Orihuela
    * Vinaròs
    * Alcalà de Xivert
    * Titaguas
    * Tuéjar
    * Almoradí
    * Benicarló
    * Chelva
    * Alpuente
    * Torrevieja
    * Villar del Arzobispo
    * educació permanent
    * ensenyament públic
    * centre d'ensenyament
    * educació d'adults

DECRET 13/2004, de 6 de febrer, del Consell de la Generalitat, pel qual es creen diversos centres públics de Formació de Persones Adultes. [2004/X1269]
  
La Llei Orgànica 10/2002, de 23 de desembre, de Qualitat de l'Educació, regula en el títol III l'educació de les persones adultes i determina que el sistema educatiu garantirà que les persones adultes puguen adquirir, actualitzar, completar o ampliar els seus coneixements i capacitats per al seu desenrotllament personal i professional.
  
La Llei 1/1995, de 20 de gener, de la Generalitat, de Formació de les Persones Adultes, regula la formació de persones adultes a la Comunitat Valenciana i establix els nous programes formatius que atenen les necessitats, interessos i característiques de les persones adultes.
  
El Decret 39/1990, de 26 de febrer, del Consell de la Generalitat, va crear determinats centres d'Educació Permanent d'Adults a la Comunitat Valenciana, l'àmbit d'actuació territorial, d'alguns dels quals, es configurava per mitjà de l'existència d'unitats en diferents localitats.
  
El Decret 220/1999, de 23 de novembre, del Consell de la Generalitat ha regulat els programes formatius que figuren en la Llei 1/1995, de 20 de gener, de la Generalitat, de Formació de les Persones Adultes.
  
L'Administració educativa ha determinat els criteris per a la planificació de la xarxa de centres que atendrà les necessitats de formació de persones adultes. D'acord amb la Llei 1/1995, de 20 de gener, de la Generalitat, estos criteris han sigut presentats, debatuts i aprovats pel Consell de Formació de Persones Adultes.
  
Per a atendre les noves necessitats emanades de la Llei 1/1995, de 20 de gener, de la Generalitat, i de l'aplicació dels criteris anteriorment citats, és necessari ampliar el servici educatiu i transformar en centres independents les unitats d'Educació Permanent d'Adults de determinats municipis que configuraven l'àmbit d'actuació territorial dependents d'un centre ubicat en una altra localitat.
  
Per tot això, d'acord amb el que disposa l'article 15 i la disposició final primera de la Llei 1/1995, de 20 de gener, de la Generalitat, de Formació de les Persones Adultes, i de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, a proposta del conseller de Cultura, Educació i Esport i després de la deliberació del Consell de la Generalitat, en la reunió del dia 6 de febrer de 2004,
  
DECRETE
  
Article 1
  
Es crea, per desdoblament del Centre de Formació de Persones Adultes, codi 56547590, d'Orihuela, el següent centre de Formació de Persones Adultes:
  
Província: Alacant.
  
Localitat: Torrevieja.
  
Codi: 38180832.
  
Titular: Generalitat.
  
Adreça: av. Bielsa i Monge, s/n.
  
Composició per unitats:
  
- Desglossades del centre d'Orihuela: 3.
  
- Nova creació (de 2n nivell de 2n cicle): 3.
  
Total: 6 unitats.
  
Article 2
  
Es crea, per desdoblament del Centre de Formació de Persones Adultes Ramón Ortega, codi 91391217, de Dénia, el següent centre de Formació de Persones Adultes:
  
Província: Alacant.
  
Localitat: Xàbia.
  
Codi: 07939751.
  
Titular: Generalitat.
  
Adreça: Ramón Llidó, s/n.
  
Composició per unitats:
  
- Desglossades del centre de Dénia: 2.
  
- Nova creació (de 2n nivell de 2n cicle): 3.
  
Total: 5 unitats.
  
Article 3
  
Es crea, per desdoblament del Centre de Formació de Persones Adultes Llibertat, codi 46273089, de Vinaròs, el següent centre de Formació de Persones Adultes:
  
Província: Castelló.
  
Localitat: Benicarló.
  
Codi: 21311126.
  
Denominació: Marqués de Benicarló.
  
Titular: Generalitat.
  
Adreça: partida Sanadorlí, s/n.
  
Composició per unitats: total 6.
  
Àmbit Territorial d'actuació:
  
Municipis Unitats
  
Benicarló: Desglossades del centre de Vinaròs: 3.
  
Nova creació (de 2n nivell de 2n cicle): 2.
  
Alcalà de Xivert: Desglossades del centre de Vinaròs: 1.
  
Total: 6 unitats.
  
Article 4
  
Es crea, per desdoblament del Centre de Formació de Persones Adultes la Serrania, codi 15445463, de Tuéjar, el següent centre de Formació de Persones Adultes:
  
Província: València.
  
Localitat: Villar del Arzobispo.
  
Codi: 54279397.
  
Titular: Generalitat.
  
Adreça: Montestruch, 3.
  
Composició per unitats:
  
- Desglossades del Centre de Tuéjar: 2.
  
- Nova creació (de 2n nivell de 2n cicle): 1.
  
Total: 3 unitats.
  
Article 5
  
Al Centre de Formació de Persones Adultes d'Orihuela, codi 78237794, es creen 3 unitats de 2n nivell de 2n cicle i queda modificat en els aspectes següents:
  
Composició per unitats: total 11
  
Àmbit Territorial d'actuació:
  
Municipis Unitats
  
Almoradí: 2.
  
Callosa de Segura: 1.
  
Orihuela: 8 (3 d'estes de 2n nivell de 2n cicle).
  
Article 6
  
Al Centre de Formació de Persones Adultes Ramón Ortega, de Dénia, codi 59083984, es creen 3 unitats de 2n nivell de 2n cicle i queda modificat en els aspectes següents:
  
Composició per unitats: total 8.
  
Àmbit territorial d'actuació:
  
Municipi Unitats
  
Dénia: 8 (3 d'estes de 2n nivell de 2n cicle).
  
Article 7
  
Al Centre de Formació de Persones Adultes Llibertat, de Vinaròs, codi 64782671, es creen 2 unitats de 2n nivell de 2n cicle i queda modificat en els aspectes següents:
  
Composició per unitats: total 6.
  
Àmbit Territorial d'actuació:
  
Municipis Unitats
  
Vinaròs: 6 (2 d'estes de 2n nivell de 2n cicle).
  
Article 8
  
El Centre de Formació de Persones Adultes la Serrania, de Tuéjar, codi 22907901, queda modificat en els aspectes següents:
  
Composició per unitats: total 5.
  
Àmbit Territorial d'actuació:
  
Municipis Unitats
  
Alpuente: 1
  
Chelva: 1
  
Titaguas: 1
  
Tuéjar 2
  
DISPOSICIONS ADDICIONALS
  
Primera
  
El professorat amb destinació definitiva a les unitats desglossades dels centres de Formació de Persones Adultes indicades en els articles 1, 2, 3 i 4 del present decret conservarà la seua destinació al nou centre de Formació de Persones Adultes creat en este decret, on passen a integrar-se les citades unitats.
  
Segona
  
El que establix este decret s'inscriurà al Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte les mesures que siguen necessàries per al compliment i desenrotllament del que establix este decret, així com per a modificar, si és procedent, el domicili, la composició i la configuració dels centres de Formació de Persones Adultes continguts en el present decret.
  
Segona
  
Este decret entrarà en vigor l'endemà de la publicació en el Diari Oficial de la Generalitat Valenciana. No obstant això, els seus efectes s'entendran referits a l'inici del curs escolar 2000/01.
  
València, 6 de febrer de 2004
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ESTEBAN GONZÁLEZ PONS